“અય મોહંમદ બીન મુસ્લીમ ! કાએમે આલે મોહંમદ (અ.સ.)માં પાંચ અંબીયા(અ.સ.)થી સરખાપણુ છે. હ. યુનુસ બીન મતા(અ.સ.), હ. યુસુફ બીન યાકુબ(અ.સ.), હ. મુસા(અ.સ.), હ. ઇસા(અ.સ.) અને મોહંમદ (સ.અ.વ.) સાથે સરખાપણુ છે. હઝરત યુનુસ(અ.સ.)થી તેઓની ગૈબતમાં જ્યારે હઝરત યુનુસ(અ.સ.) વૃધ્ધ થઇ ગયા હતા અને જવાનની સુરતમાં પાછા આવ્યા, અને હ. યુસુફ(અ.સ.) સાથે સરખાપણુ એ છે કે પોતાના અને પરાયાથી અને તેઓના ભાઇઓથી છુપાઇને રહેવું, અને આ કામ પર એઅતેરાઝ હતો જે હ. યાકુબ(અ.સ.)ની સમક્ષ આવ્યો હતો, આમ છતા પણ કે તેઓ અને તેઓના પિતા અને તેઓના ચાહવાવાળાઓ વચ્ચે બહુ જ ઓછો ગાળો હતો. હ. મુસા(અ.સ.)ની સાથે જે સરખાપણુ છે, તે એ કે લોકોથી હંમેશા ખૌફ અને લાંબી ગૈબત હોવી તે છે અને વિલાદતની ખબર જાહેર ન થવી. અને તેઓના ચાહવાવાળાઓનું છુપાઇને રહેવું, આ ઝીલ્લત અને રૂસ્વાઇના કારણે જે તેઓને મળી હતી ત્યાં સુધી કે અલ્લાહ તઆલાએ હુકમ ફરમાવ્યો અને દુશ્મનો ઉપર કામ્યાબી અતા કરી. હ. ઇસા(અ.સ.)થી સરખાપણુ તે વિરોધાભાસ (ઇખ્તેલાફ) છે, જે લોકો વચ્ચે તેઓના (હ. ઇસા(અ.સ.)) વિષે થયો હતો. કેમ કે એક જુથ કહેતું હતુ કે તે પૈદા નથી થયા અને કેટલાક લોકો કહેતા હતા કે તેઓ ઇન્તેકાલ કરી ગયા છે, અને કેટલાક લોકો કહેતા હતા કે તેઓને કત્લ કરી નાખવામાં આવ્યા અને તેઓને સુળી ઉપર ચડાવી દેવામાં આવ્યા. અને અમારા જદ્દે અમજદની સાથે સરખાપણું તલવારની સાથે કયામ કરવું, અને દીનના, અલ્લાહના, રસુલના દુશ્મનો, ઝાલીમો અને જાબીરોને કત્લ કરવું તે છે. અને તલવાર થકી કામ્યાબી અને લોકોના દિલોમાં દબદબો બેસાડી દેવો તે છે. અને તેઓના ઝુહૂરની અલામતોમાંથી એક શામ તરફથી સુફયાની લશ્કરનું ખુરૂજ, અને યમનથી એક માણસનું નીકળવું, અને માહે મુબારકે રમઝાનમાં આસમાનમાંથી અવાજ થવો, અને એક પુકારવાવાળો તેઓનું અને તેઓના વાલીદે બુઝૂર્ગવારનું નામ લઇને પુકારશે.